Gulielmus Scharrelmann
Gulielmus vulgo Wilhelm Scharrelmann (natus die 3 Septembris 1875 Bremae, mortuus die 18 Aprilis 1950 Worpswede in Circulo Osterholz) paedagogus atque scriptor Germanicus fuit. Interdum historias lingua Saxonica confecit. Frater Henricus Scharrelmann (1871-1940) eisdem muneribus functus est.

Vita 
Filius negotiatoris rerum colonialium in urbe natali seminarium paedagogicum frequentavit. Annis inter 1896 et 1905 ludimagister in tribu Seehausen erat, unde ex anno 1905 in tribu Walle, unde annis inter 1908 et 1921 apud ludos Hilfsschule Vegesacker Straße. Tunc reformationibus paedagogicis favebat velut Fridericus Gansberg et discipulis mancis consulebat. Iam ante Primum bellum mundanum mythistorias, historiunculas et dramata tam iuvenibus quam adultis pepigit. Post annum 1918 se totum litteris consecraturus cursum honorum scholasticorum reiecit.

Anno 1926 Worpswege itum est ubi usque ad mortem in domo remoto Tannenhof vivebat et laborabat. Una cum Ioanne Leip et sociis circulorum, quibus intererant Ioannes Franck, Ioannes Fridericus Blunck, Agnes Miegel et Manfredus Hausmann, condita est anno 1924 societas conservativa et nationalis Die Kogge. Anno 1934 omnes tales sodalitates sodalibus invitis unitae sunt in Camera litterarum regia (Reichsschrifttumskammer). Neque Scharrelmann cursum honorum sub nazismo sprevit, cui litterae patriam et vitam quotidianam glorificantes gratissimae erant.

Gravitudo 

In narrationibus maximi momenti sunt homines simplices apud Geschichten aus der Pickbalge (1919), Rund um Sankt Annen (1919) usque Ein Kind schlägt seine Augen auf (1938). Quae opera multis lectoribus gaudebant. Anno 1935 Scharrelmann cum aliis premium Provinciae Hannoveranae accepit. Tunc honorandos salutavit dominus Erdmann in nomine Ministerii propagandae et Camerae litterarum regiae.. Ex mense Augusto 1933 Sodalitati regiae scriptorum Germanicorum adhaesit et fidelitatem in omnibus erga novas auctoritates pluries sublineavit.. A mense Maio 1934 insuper turmam praesidialem SS pecunia fulsit..

Bello finito apologos in libro Tiere, klug wie Menschen (1946) et fabellas pueriles in tomo Die schöne Akelei (1948) exaravit.

Sepultus est Worpswede in sepulcreto Fani Sion.

Opera

Mythistoriae et narrationes 
 Anna Maria, Prosadichtungen, 1900
 Die Fahrt ins Leben, 1907
 Stimmen der Stille, 1908
 Michael Dorn, 1909
 Piddl Hundertmark, Geschichte einer Kindheit, 1912
 Großmutters Haus und andere Geschichten, 1913
 Geschichten aus der Pickbalge, Erzählungen, 1916
 Täler der Jugend, 1919
 Rund um Sankt Annen, Erzählungen, 1919
 Die drei Brüder und anderes, 1920
 Jesus, der Jüngling, 1920
 Die beiden Kranze und andere Geschichten, 1920
 Selige Armut, 1920
 Schweigende Liebe, 1920
 Die erste Gemeinde, Erzählung, 1921
 Traumland, Novelle, 1922
 In Poppenburg, Novellen, 1922
 Hahnemanns Liebesgarten, Erzählung, 1923
 Das Testament und andere Erzählungen, 1926
 Das Fährhaus, 1928
 Hinnerk der Hahn, 1930
 Katen im Teufelsmoor, 1937
 Ein Kind schlägt seine Augen auf, 1938
 Tiere, klug wie Menschen, Erzählungen, 1946
 Die himmlische Wanderung, 1947
 Die Hütte unter den Sternen, 1947
 Die schöne Akelei, 1948

Dramata 
 Krieg, Schauspiel, 1906 (una cum Ioanne Wiegand)
 Die Himmelstür wird offenstehen!, ludus natalicius, 1910
 Die heilige Not, Schauspiel, 1914 (cum Ioannes Wiegand)
 Zirkus Bratengeiger, Schwank, 1918
 Die Hochzeit in der Pickbalge, comoedia, 1920

Dramata auditiva 
 1926: Die Hochzeit in der Pickbalge - moderatore Ioanne Böttcher (Hammoniae)
 1951: De Hochtied in de Pickbalge – admovente et disponente Eberhardo Freudenberg (Bremae)
 1952: Lammers is dorgegen – dispositore Ioachimo Rottke (Bremae)
 1961: De Hochtied in de Pickbalge – dispositore Ioanne Braak (Bremae)

Honores 
 1936: Literaturpreis der Provinz Hannover (cum Alma Rogge et Mauritio Jahn)

Bibliographia 
 Kurt Franz (ed.): Wilhelm Scharrelmann. Apud: Kinder- und Jugendliteratur. Ein Lexikon: Autoren, Illustratoren, Verlage, Begriffe, editiones Corian, Meitingen 1995 ss., ISBN 3-89048-150-7
 Wilhelm Scharrelmann: Antlitz der Freundschaft, edidit Johann-Günther König. Editiones Donat, Bremae 2000, ISBN 3-934836-10-0
 Ferdinand Krogmann: Schriftsteller in Worpswede während des „Dritten Reiches“ im Spiegel der Presse und eigener Werke, p. 229–237

Nexus externi 
 
 biographia in paginis editionum Mahnke

Notae 

Scriptores Germaniae
Nati 1875
Mortui 1950
Brema
Magistri
Auctores Saxonici